
PËR DISA NDRYSHIME NË VENDIMIN E KKRR-sË NR. 36, DATË 19.12.2011 “PËR MIRATIMIN E TARIFAVE PËR KONSUM PUBLIK PËR SHA UK DURRËS” DHE PËR SHFUQIZIMIN E VENDIMIT TË KKRR-sË NR. 24, DATË 1.10.2012 “PËR MIRATIMIN E TARIFËS SË SHËRBIMIT PËR LARGIMIN DHE PËRPUNIMIN E UJËRAVE TË NDOTURA PËR SHA UK DURRËS” 

Në mbështetje të nenit 13, 14, 21 dhe 22 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar, si dhe “Metodologjisë mbi vendosjen e tarifave”, Komisioni Kombëtar Rregullator i ERRU-së

VENDOSI:

1. Në vendimin nr. 36, datë 19.12.2011 “Për miratimin e tarifave për konsum publik për sh.a. UK Durrës” bëhen këto ndryshime:
a) Në pikën 1 tarifat për ujërat e ndotura ndryshojnë si më poshtë: 
- Konsumatorë familjarë	35 lekë/m3				 
- Institucione buxhetore		50 lekë/m3				 
- Ente private			50 lekë/m3
b) Pika 3 ndryshohet si më poshtë:
Pagesa rregullatore do të jetë 0,8% e të ardhurave vjetore të llogaritura.
2. Vendimi nr. 24, datë 1.10.2012 i KKRR-së “Për miratimin e tarifës së shërbimit për largimin dhe përpunimin e ujërave të ndotura për sh.a. UK Durrës”, shfuqizohet.
3. Zbatimi i tarifave të mësipërme fillon nga data 1.6.2013 dhe do të zbatohen deri në miratimin e tarifave të reja.

